ཙོང་ཁའི་རྒྱལ་རྒྱུད་ཀྱི་གནའ་བོའི་མཁར་ཤུལ་རྙིང་བ་དག་དང་དྭངས་གཙང་གི་ངོ་བོ་རྦད་དེ་འགྱུར་བའི་ཙོང་ཁ་བདེ་ཁམས་ཀྱི་ཆུ་བོ་གཉིས་ཀྱིས།བདག་ལ་ཕ་གཞིས་འདི་དང་འབྲེལ་བ་ཡོད་པའི་ཁ་སང་དང་དེ་རིང་གི།ཕམ་ཁ་དང་རྒྱལ་ཁ་གང་མང་ཞིགབདག་གི་དྲན་ཤེས་ཀྱི་ཟབ་ས་ནས་ཐོལ་གྱིས་བསླང་འོང་བར་མ་ཟད།མ་འོང་པ་ཞེས་པའི་མྱ་ངམ་ཐང་ཆེན་པོ་ཞིག་དང་ཡང་ན་བེམ་པོ་འཇོག་སའི་རོ་སྒམ་ཆེན་པོ་ཞིག་གི།སྟ་གོན་དང་ཉེན་བརྡ་བར་མེད་དུ་གཏོང་བས་ན།རང་དབང་མེད་པར་འདྲི་ཚིག་ཅིག་བདག་གི་སྨྲ་སྒོ་ལས་ཕྱིར་འོང་བ་ནི།ཟི་ལིང་།ཁྱོད་ཀྱི་གཡའ་དག་པའི་ཁ་སང་གི་ནམ་མཁའ་གང་ལ་འཕུར་སོང་ཞེས་པ་དེ་རེད།